Lambertseter videregående skole

For grunnskolen, se Lambertseter skole

Lambertseter videregående skole er en offentlig videregående skole etablert 1961, som flyttet til Cecilie Thoresens vei 6 på Nordstrand i Oslo i 1965. Skolen som gjerne kalles Lambert har 868 elever og drøyt 100 tilsatte per 2016. 

Skolens elever kan velge mellom utdanningsprogrammene studiespesialisering og idrettsfag. Lambertseter har også en spesialpedagogisk avdeling for multifunksjonshemmede elever.

Historie 
Skolen ble grunnlagt i 1961 under navnet Lambertseter høyere skole med realskole, framhaldskole og gymnasklasser. De fire første årene hadde skolen lokaler på Manglerud, men i 1965 fikk den egne lokaler på Karlsrud, tegnet av arkitekt Reusch. I samme bygning lå fra 1968 Karlsrud ungdomsskole, og helt frem til 1976 var det lærere som underviste noe på begge skoler. I flere år var det to ulike ledelser i samme bygning, én for ungdomsskolen og én for videregående. Først da Orlaug Merkesdal ble rektor i 1974, ble ledelsen felles for ungdomsskolen og videregående. Ungdomsskolen ble lagt ned i 1977. I skoleåret 1972/73 hadde skolen sitt høyeste elevtall noensinne med ca. 1000 elever.

Etter nedleggelsen av Karlsrud ungdomsskole i 1977 ble mange av lærerne som hadde undervist i begge skoleslag, eller bare i ungdomsskolen, flyttet til andre skoler. Lærerstaben minket fra 70 til 50 lærere. På 80-tallet opplevde skolen nedgangstider og stod på et tidspunkt i fare for å bli nedlagt. Fra tidlig på 1990-tallet snudde trenden for skolen, og utover på 2000-tallet fikk skolen stadig bedre søkertall og gode elevresultater. Spesielt innen realfagene har skolen hatt gode resultater de senere årene. Den kjente håndballspilleren og treneren Karen Fladset ledet skolens idrettsprogram i en årrekke frem til hun gikk av med pensjon i 2011.

Mellom 2008 og 2011 gikk skolen igjennom en omfattende oppussingsperiode, og den har i dag to baseløsninger, samt nye realfagsrom og forskningslaboratorier. Lambertseter kan i dag skilte med Oslos bredeste programfagstilbud, med alle tilgjengelige realfag, samt svært mange språk-, samfunns- og økonomifag. 

Skolen har et aktivt elevråd, og den fikk elevrådsprisen i 2007, 2009 og 2012.

Rektorer
 1961–1974: Ingrid Evang Reinton 
 1974–1988: Orlaug Merkesdal 
 1988–1995: Jon Trana, fra Sinsen vgs 
 1995–2005: Johnny Johnsen, fra Rælingen vgs 
 2005–2013: Claus Hagli, fra Ulsrud vgs
 2013–2014: Lars Lilleborgen (fungerende)
 2014–2022: Siv Jacobsen, fra Ullern vgs
 2022–2023: Kathrine Reine, fra Holtet vgs
 2023–: Knut Jørgen Kopperud, tidligere Kongshavn vgs

Revy 
Lambertseterrevyen er en av Oslos beste skolerevyer, og har vunnet nest flest revypriser på Revykavalkaden. Lambertseter vant både i år 2000, med revyen "RevyTM", og i år 2010, med revyen "Alt handler om MEG". 

 1991: "La hodene rulle"
 1992: "Ting tar tid"
1993: "(Alltid no' krøll med) Papirstjerner"
1994: "TombOla Nordmann"
1995: "Psyklus (løp for livet!)"
1996: "E (full av kunstige tilsetningsstoffer)"
1997: "Saft suse"
1998: "Sånn Cirkus"
1999: "Zapp"
2000: "RevyTM"
2001: "Ssch!"
2002: "Best før: Se revyen"
2003: "Sultne navler"
2004: "Det hemmelige selskap"
2005: "Nok en blowup"
2006: "Bare Erik"
2007: "Do the Google"
2008: "Mot Norrrmalt"
2009: "Her står du"
2010: "Alt handler om MEG"
2011: "I beste sendetid"
2012: "Luksusfellen"
 2013: "Norge for Dummies"
 2014: "På Overtid"
 2015: "Stempla"
2016: "Distrahert"
2017: "Stjerner i Sikte"
2018: "Feil vei"
2019: "NOK"
2020: "Kanskje kommer kongen"

Referanser

Eksterne lenker 
 Hjemmesider

Videregående skoler i Oslo
Utdanningsinstitusjoner etablert i 1961
Lambertseter
Byggverk fullført i 1965
Skoler i bydel Nordstrand